51. ΝΟΜΟΘΕΤ. ΔΙΑΤΑΓΜΑ υπ' αριθ. 101 της 5/8 Οκτ. 1974 (ΦΕΚ Α' 298) Περί αλλαγής καταστάσεως των αποταχθέντων, απολυθέντων, εκπεσόντων του βαθμού των και οριστικώς απολυθέντων στρατιωτικών των Ενόπλων Δυνάμεων. Άρθρ.1.-"1.Αξιωματικοί των Ενόπλων Δυνάμεων, τεθέντες ένεκεν πολιτικών λόγων εις απόταξιν δι' ενεργείας ή παραλείψεις σχέσιν εχούσας με την δημιουργηθείσαν από της 21ης Απρ. 1967 κατάστασιν τίθενται εις αποστρατείαν, αφ' ης ετέθησαν εις απόταξιν και με τον αυτόν ον έφερον βαθμόν. 2.Η διάταξις της προηγουμένης παραγράφου δεν έχει εφαρμογήν επί στρατιωτικών αποταχθέντων δια παραπτώματα θίγοντα την στρατιωτικήν τιμήν. 3.Αι διατάξεις του παρόντος εφαρμόζονται αναλόγως και επί αποβληθέντων, μονίμων εν εφεδρεία και εφέδρων αξιωματικών, ως και επί των εις απόταξιν, έκπτωσιν ή οριστικήν απόλυσιν, τεθέντων, αξιωματικών Π.Δ. μονίμων και εφέδρων ανθυπασπιστών και οπλιτών και εθελοντών οπλιτών των Ενόπλων Δυνάμεων. 4.Η, εις την κατάστασιν της αποστρατείας, θέσις των αποταχθέντων αξιωματικών ενεργείται δια Π.Δ/τος, εκδιδομένου τη προτάσει του Υπουργού Εθνικής Αμύνης. Δια τους εν παρ. 3 λοιπούς στρατιωτικούς η θέσις εις αντίστοιχον προς την αποστρατείαν κατάστασιν, ενεργείται δι' ομοίας πράξεως, δι' ης είχον τεθή εις την ην ήδη τελούν κατάστασιν". Τα άρθρ. 1 αντικατεστάθη, αφ' ης ίσχυσεν ως άνω δια του άρθρ. 1 Ν.Δ. 158/1974 (κατωτ. αριθ. 52). Άρθρ.2.-1.Περί της υπαγωγής ή μη εις τας διατάξεις του παρόντος εκάστης συγκεκριμένης περιπτώσεως αποφαίνεται ειδικόν, εκ πέντε ανωτάτων αξιωματικών, συμβούλιον, συγκροτούμενον δια διαταγής του Υπουργού Εθνικής Αμύνης. 2.Κατά των αποφάσεων του Συμβουλίου τούτου δύναται να ασκηθή προσφυγή υπό του ενδιαφερομένου ή του Υπουργού Εθνικής Αμύνης εντός δύο μηνών από της κοινοποιήσεως, εις τον ενδιαφερόμενον, της εν λόγω αποφάσεως. 3.Αρμόδιον δια την κρίσιν των κατά τα άνω προσφυγών τυγχάνει το Ανώτατον Συμβούλιον Ενόπλων Δυνάμεων, συμπληρούμενον δι' ενός Αναθεωρητού Α' ή Β' Τάξεως. Άρθρ.3.-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως. (Μετά την σελ. 230,30(α)  Σελ. 230,31 Τεύχος 544 - Σελ. 75 - 613 Ιεραρχία και Προαγωγές Αξιωματικών 36.Γ.α.49-51 